**Rēzeknes novada pašvaldības 2015.gada 5.marta saistošo noteikumu Nr.\_\_\_**

**„Par Rēzeknes novada simboliku un tās izmantošanu” projekta paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Uz doto brīdi nav spēkā esoša ārējā normatīvā akta, kas regulē jautājumus par Rēzeknes novada simboliku, tās izgatavošanas un izmantošanas kārtību. Ņemot vērā minēto, nepieciešams izdot Saistošos noteikumus  Saistošo noteikumu projekts izstrādāts, lai nostiprinātu novada identitāti un atpazīstamību, kā arī, lai noteiktu simbolikas izmantošanas kārtību Rēzeknes novadā un atbildību par neatbilstošu simbolikas izmantošanu. |
| 2. Īss projekta satura izklāsts | Rēzeknes novada pašvaldības 2015.gada \_.marta saistošo noteikumuNr.\_\_ „Par Rēzeknes novada simboliku un tās izmantošanu” projekts, turpmāk - Saistošo noteikumu projekts, izstrādāts, pamatojoties uz likuma „Par pašvaldībām” 21.panta pirmās daļas 7.punktu, 43.panta trešo daļu.  Ar saistošo noteikumu projektu tiek paredzēts noteikt Valsts Heraldikas komisijā apstiprināto ģerboni un karogu, kā arī ar Rēzeknes novada domes lēmumu apstiprināto himnu.  Saistošo noteikumu projekts nosaka ģerboņa attēla, novada karoga izgatavošanu un izmantošanu, un novada himnas izmantošanu, kā arī paredz atļaujas saņemšanas kārtību un atbildību par simbolikas lietošanu. |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana ietekmē pašvaldības budžetu, bet ne būtiski un uz doto brīdi nav iespējams veikt konkrētus aprēķinus.  Lai nodrošinātu saistošo noteikumu projekta izpildi nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | |  | | --- | | Ar Saistošo noteikumu projektu nav noteikta mērķgrupa, uz kuru attiecināms saistošo noteikumu projekta tiesiskais regulējums.  Uzņēmējdarbības vidi pašvaldības teritorijā Saistošo noteikumu projekts neskars. | |
| 5. Informācija par administratīvajām procedūrām | Personas Saistošo noteikumu projekta piemērošanas jautājumos var griezties Rēzeknes novada pašvaldības administrācijas Juridiskajā un lietvedības un Attīstības plānošanas nodaļā.  Attīstības plānošanas nodaļa veic darbības atļaujas saņemšanai vai atteikuma saņemt atļauju fiziskām un juridiskām personām par simbolikas izmantošanu komerciāliem mērķiem, nosakot pašvaldības nodevas samaksu atbilstoši saistošajiem noteikumiem „Par Rēzeknes novada pašvaldības nodevām” |
| 6. Informācija par konsultācijām ar privātpersonām | Sabiedrības līdzdalība Saistošo noteikumu projekta izstrādāšanā tika nodrošināta informējot iedzīvotājus ar Rēzeknes novada pašvaldības mājas lapas un Rēzeknes novada pašvaldības pagasta pārvalžu starpniecību, lūdzot izteikt viedokļus un priekšlikumus par papildinājumiem vai grozījumiem Saistošo noteikumu projektā.  Viedokļi par Saistošo noteikumu projektu: nav saņemti |

Domes priekšsēdētājs M.Švarcs